Sipadeh

Sipadeh (namo ilmiah: Zingiber officinale, Indonesia: Jahe) adoleh ciek tumbuahan babungo nan akanyo (rimpang) biaso dipakai urang untuak langkok-langkok jo ubek tradisional.

 Produksi 
Di taun 2013, produksi sipadeh dunia mancapai 2,1 juta ton, di mano India mangasiakan 33%, diikuti dek Cino (19%), Nepal, Indonesia, jo Nigeria (caliak tabel).

 Komposisi jo kaamanan 
Apobilo dimakan dalam jumalah nan patuik sajo, sipadeh umumnyo indak ado efek sampiangnyo. Sipadeh tamasuak dalam daftar "makanan nan aman sacaro umum" dari FDA, sungguahpun dapek tajadi interaksi jo babarapo ubek, misanyo jo ubek antikoagulan warfarin sarato ubek kardiovaskular nifedipine.

Panah ditamuan produk asa Cino di Taiwan nan manganduang sipadeh nan lah tacampua diisobutyl phthalate (aditif plastik), inggo sakita 80.000 kapsul suplemen nutrisi nan dibuek dari tapuang sipadeh impor disita dek Departmen Kasiatan Umum Taiwan pado bulan Juni 2011.

 Kandungan kimiawi 
Aroma jo raso kusuih sipadeh baasa dari minyak-minyak atsiri nan marupoan 1-3% dari barek sipadeh baru, tarutamo adolah zingerone, shogaol jo gingerol, di mano [6]-gingerol (1-[4'-hydroxy-3'-methoxyphenyl]-5-hydroxy-3-decanone) adolah sanyao padeh utamo. 
Produksi Sipadeh, 2013  Nagara Produksi
(juta ton) pra=|al=|tepi|23x23px India 0,683 pra=|al=|tepi|23x23px China 0,390 pra=|al=|20x20px   Nepal 0,235 pra=|al=|tepi|23x23px Indonesia 0,233 pra=|al=|tepi|23x23px Nigeria 0,160 Dunia 2,1Sumber: Food and Agricultural Organization of the United Nations, FAOSTAT
Zingerone diasiaan dari gingerol salamo pangariangan, padehnyo agak kurang jo aromanyo padeh-manih.

 Efek biologis 
Sipadeh maasiaan aksi sialagogue, iyolah maransang produksi aia liua, nan mambuek labiah mudah manalan.

 Amo jo panyakik 
Serangga atau binatang ketek marupokan amo nan dominan marusak sipadeh. Tigo amo nan dominan antaronyo kepik, ulek panggiriak urek, sarato kumbang. Kepik manyarang daun inggo balubang, sadangkan ulek panggiriak urek manyarang urek inggo tanaman manjadi kariang jo mati.

Panyakik nan dijumpoi pado sipadeh, di antaronyo:

 Panyakik layu bakteri
 Panyakik busuak rimpang
 Panyakik bacak daun

Panyakik layu bakteri manyarang sipadeh nan barumua 3-4 bulan. Paliang banyak dipanagaruahi dek udaro nan dingin, ganangan aia, sarato tanah nan lambok. Gajalo dari panyakik ko adolah alaian daun bawah malipek sarato mangguluang kudian barubah warono manjadi kuniang inggo mangariang. Tuneh batangnyo manjadi mambusuak, inggo tanaman mati rabah. Pado rimpang nan sakik, ka nampak baso warononyo manjadi galok jo mambusuak saketek sarato bagaladia putiah katiko dikarek.

Panyakik busuak rimpang dapek masuak ka rimpangnyo dek luko pado rimpangnyo. Panyakik ko muncua pado suhu udaro 20-25oC.  Gajalo dari panyakik ko adolah daun bagian bawahnyo manjadi kuniang lalu layu inggo mati.

Panyakik bacak daun atau bercak daun adolah panyakik mamindah pado tanaman dek bantuan angin. Bisa muncua dek luko atau jo indak adonyo luko. Gajalo dari panyakik ko adolah muncuanyo bacak-bacak barukuran 3-5 cm nan barono kulabu jo bintiak itam di tangahnyo. Samantaro tapiannyo busuak basak. Tanaman nan tasarang panyakik ko dapek mati.

 Pangandalian 
Pangandalian amo jo panyakik pado sipadeh dilakukan sacaro tapadu nan dimulai samanjak pananaman. Komponen-komponen pangandaliannyo antaro lain:

 Mamiliah bibik unggua nan sihaik bebas dari amo jo panyakik
 Mamaksimalkan musuah-musuak alami amo
 Manggunokan varietas unggua nan tahan dari sarangan amo jo panyakik
 Malakukan pangandalian fisik jo tanago manusia
 Manggunokan caro-caro budidayo nan elok sarupo tumpang sari jo pamiliahan tanaman nan saliang manunjang, sarato rotasi tanaman untuak mamutuih mato rantai amo jo panyakik mamindah
 Panggunoan pestisida, insektisida, herbisida alami 

Pangandalian amo jo panyakik pado sipadeh dapek dibantu juo jo tanaman lainnyo. Tanaman-tanaman nan baguno sabagai pangandali alami antaro lain:

 Timbakau (Nicotiana tabacum), manganduang nikotin untuak insektisida kontak sabagai racun paruik pado binatang ketek, contohnyo pado golongan kutu daun (Aphidoidea).
 Piretrum (Chrysanthemum cinerariaefolium), manganduang piretrin nan dapek digunokan sabagai insektisida sistemik nan manyarang urek saraf pusek binatang. Aplikasi tanaman ko jo caro disemprot ka langau, rangik, amo gudang, jo lalek buah.
 Tubo (Derris elliptica jo Derris malaccensis), manganduang rotenone untuak insektisida semprot.
 Neem tree atau kayu min (Azadirachta indica), manganduang azadirachtin nan baguno sabagai insektida. Aplikasinyo dapek dialkukan untuak malawan serangga pangisok cando wereng jo serangga pangunyah cando amo pangguluang daun (Cnaphalocroris medinalis)
 Bingkuang (Pachyrrhizus erosus), bijonyo manganduang rotenoid, yaitu pakhirizida nan dapek digunokan sabagai insektisida jo larvasida.
 Jarangau (Acorus calamus), rimpangnyo manganduang asaron nan dapek dipakai sabagai insektisida serangga, pambasmi cindawan, jo amo gudang (Callosobrocus).

 Rujuakan 

 Daftar pustaka 

 Pautan lua 
 al=|16x16px Kamuih istilah ginger (sipadeh) di Wiktionary
 al=|16x16px Media tantang sipadeh 
 di Wikimedia Commons
 al=|16x16px Data tantang Zingiber officinale di Wikispecies
 Zingiber officinale List of Chemicals (Dr. Duke's) 

Kategori:Rampah-rampah
Kategori:Tumbuahan